
V prílohe II sa vypúšťa bod 4.

Príloha II
„PRÍLOHA III
Zjednodušené vyhlásenie v prípade primárnych hospodárskych mikrosubjektov a malých primárnych hospodárskych subjektov
Informácie, ktoré má obsahovať zjednodušené vyhlásenie primárnych hospodárskych mikrosubjektov a malých primárnych hospodárskych subjektov v súlade s článkom 4a ods. 3:
1. Názov a adresa hospodárskeho subjektu a v prípade príslušných komodít a príslušných výrobkov vstupujúcich na trh alebo opúšťajúcich trh číslo registrácie a identifikácie hospodárskych subjektov (EORI) v súlade s článkom 9 nariadenia (EÚ) č. 952/2013.
2. Číselný znak harmonizovaného systému a opis príslušných výrobkov vo forme voľného textu vrátane obchodného názvu a ročné množstvo príslušných výrobkov, ktoré sa majú umiestniť na trh alebo vyviezť, vyjadrené v čistej hmotnosti s uvedením percentuálneho odhadu alebo odchýlky, prípadne objemu alebo počtu kusov. V prípade príslušných výrobkov, ktoré vstupujú na trh alebo ho opúšťajú, množstvo je vyjadrené v kilogramoch čistej hmotnosti a prípadne v doplnkovej jednotke stanovenej v prílohe I k nariadeniu (EHS) č. 2658/87 vo vzťahu k uvedenému číselnému znaku harmonizovaného systému alebo vo všetkých ostatných prípadoch vyjadrené v čistej hmotnosti s uvedením predpokladaného percentuálneho odhadu alebo odchýlky alebo prípadne v objeme alebo počte položiek. Doplnková jednotka je uplatniteľná, ak je jednotne definovaná pre všetky možné podpoložky pod číselným znakom harmonizovaného systému uvedeným vo vyhlásení o náležitej starostlivosti.
3. Krajina výroby a poštová adresa alebo geolokalizácia všetkých plôch pozemku, na ktorých primárny hospodársky mikrosubjekt a malý primárny hospodársky subjekt vyrábajú príslušné komodity. V prípade príslušných výrobkov, ktoré obsahujú časti hovädzieho dobytka alebo boli vyrobené s jeho použitím, a v prípade takých príslušných výrobkov, ktoré boli kŕmené príslušnými výrobkami, sa poštová adresa alebo geolokalizácia vzťahuje na každé zo zariadení, kde sa chová daný hovädzí dobytok. Ak sa príslušné výrobky produkujú na rôznych plochách pozemku, uvedie sa poštová adresa alebo geolokalizácia všetkých plôch pozemku v súlade s článkom 9 ods. 1 písm. d).
4. Znenie: „Týmto vyhlásením primárny hospodársky mikrosubjekt a malý primárny hospodársky subjekt potvrdzujú, že budú uplatňovať náležitú starostlivosť v súlade s nariadením (EÚ) 2023/1115 v prípade príslušných výrobkov, ktoré umiestňujú na trh alebo vyvážajú, a že ich umiestnia na trh alebo vyvezú len vtedy, ak sa nezistí žiadne riziko alebo sa zistí len zanedbateľné riziko, že príslušné výrobky nie sú v súlade s článkom 3 písm. a) alebo b) uvedeného nariadenia.

V Bruseli 21. 10. 2025    COM(2025) 652 final   ANNEXES 1 to 2     PRÍLOHY     k návrhu   NARIADENIA EURÓPSKEHO PARLAMENTU A RADY,   ktorým sa mení nariadenie (EÚ) 2023/1115, pokiaľ ide o   určité povinnosti  hospodárskych subjektov a   obchodníkov       


